OpenLLM-France/wikimedia huggingface dataset:
# Space Jam: Aro berria

Space Jam: Aro berria (Jatorrizko izenburua: Space Jam: A New Legacy) 2021eko Malcolm D. Lee-k zuzendutako eta Warner Animation Group, Proximity Media eta The SpringHill Company-ek ekoitzitako zuzeneko ekintza/animaziozko kirol-komedia filma da. Filmaren gidoia Juel Taylor, Tony Rettenmaier, Keenan Coogler, Terence Nance, Jesse Gordon eta Celeste Ballard-ek egin dute. Filma Los Angelesen estreinatu zen lehen aldiz 2021eko uztailaren 12an, eta estreinaldi osoa uztailaren 16an izan zen (HBO Max-en estreinaldiarekin batera).
Euskal Herrian, uztailaren 23an estreinatu zuten zinema aretoetan, eta Zineuskadi, Zinema Euskaraz eta Eusko Jaurlaritzaren laguntzarekin euskarara bikoiztu zuten.

## Argumentua

NBAko LeBron James izarra eta bere seme gaztea Dom (Cedric Joe), bideo-jokoen garatzailea izan nahi duena, Al-G Rhythm (Don Cheadle) izeneko adimen artifizial autoritario batek gobernatutako espazio birtualean harrapatuta daude. Dom harrapatu ondoren, LeBronek salbatu beharko du Bugs Bunny, Daffy Duck, Porky Pig, Lola Bunny eta beste Looney Tunes-ek Al-G Rhythm-ek sortutako jokalari birtualen aurka saskibaloi partida irabazten lagunduz.

## Aktoreak

| Pertsonaia | Jatorrizko aktorea (AEB) | Euskarazko bikoiztailea (Euskal Herria) |
| LeBron James | Bere burua antzeztuz | Kepa Cueto |
| LeBron James | Stephen Kankole | Iker Diaz (gazteagoa) |
| Dominic "Dom" James | Cedric Joe | Iosu Diaz |
| Al-G Rhythm | Don Cheadle | Pello Artetxe |
| Bugs Bunny | Jeff Bergman | Jon Goiri |
| Sylvester | Jeff Bergman | ??? |
| Yosemite Sam | Jeff Bergman | Eduardo Gorriño |
| Lukas Ahatea | Eric Bauza | Martín Zabala |
| Porky Txerritxoa | Eric Bauza | Josu Mitxelena |
| Klaudio Oilarra | Eric Bauza | Felix Arkarazo |
| Elmer Fudd | Eric Bauza | Jexux Izeta |
| Marvin Martziarra | Eric Bauza | Josu Varela |
| Lola Bunny | Zendaya | Eba Ojanguren |
| Amona | Candi Milo | Ana Guadalupe Fernandez |
| Speedy Gonzales | Gabriel Iglesias | Joseba Cordón |
| Txiolin | Bob Bergen | Andrea Sanz |
| Chronos | Damian Lillard | Yeray Varela |
| Ernie Johnson Jr. | Bere burua antzeztuz | Txema Regalado |
| Lil Rel Howery | Bere burua antzeztuz | Josu Mitxelena |
| Michael B. Jordon | Bere burua antzeztuz | Iker Diaz |
| Rick | Justin Roiland | Julen Agirrezabala |
| Morty | Justin Roiland | Imanol Gonzalez |

## Erreferentziak

* ↑ Erredakzioa. (2021-07-19). «‘Space Jam: aro berria’ euskaraz estreinatuko dute ostiralean» Zinea (Noiz kontsultatua: 2024-12-01).
* ↑ (Gaztelaniaz) «https://www.zineuskadi.eu/eu/berriak/TAG_urlTcon_es_VALUE/no-742/» www.zineuskadi.eu (Noiz kontsultatua: 2024-12-01).
* ↑ «[Zinema Euskaraz Space Jam: Aro berria»] ZUZEU 2021-07-23 (Noiz kontsultatua: 2024-12-01).
* ↑ (Ingelesez) «The 'Space Jam: A New Legacy' plot actually sounds pretty awesome» For The Win 2020-12-14 (Noiz kontsultatua: 2025-01-03).
* ↑ (Ingelesez) Dominguez, Noah. (2020-10-18). «Space Jam: Synopsis for LeBron James' Sequel Surfaces» CBR (Noiz kontsultatua: 2025-01-03).

## Kanpo estekak

* Space Jam: Aro berria filmaren iragarki ikusgai (Ingelesez)
* Webgune ofiziala (Ingelesez)
* Space Jam: Aro berria filmaren IMDbko fitxa irakurgai (Ingelesez)
# Mi amor sin tiempo

Mi amor sin tiempo Carlos Morenok TelevisaUnivisionerako ekoitzitako telenobela mexikar bat da. Karla Esquivel, Andrés Baida, Leticia Calderón, Juana Arias, Mane de la Parra eta Alejandro Camacho aktoreek antzeztu zuten. Las Estrellas-en eman zen 2024ko uztailaren 15etik azaroaren 1era.

## Aktoreak

* Karla Esquivel: Fátima
* Andrés Baida: Sebastián
* Leticia Calderón: Greta
* Juana Arias: Bárbara
* Mane de la Parra: Daniel
* Karyme Lozano: Renata
* Alejandro Camacho: Federico
* Michael Ronda: Adrián
* Yolanda Ventura: Lucía
* Luz María Jerez: Ana
* Alma Delfina: Jesusa
* Eric del Castillo: Álvaro
* Federico Ayos: Pablo
* Mauricio Abularach: Mario
* Damiana Bej: Triana
* Andrea de Fátima: Brenda
* Denia Agalianou: Carla
* Alejandra Andreu: Verania
* Paola Toyos: Genoveva
* Julia Argüelles: Carolina
* Rafaella Gavira Bigorra: Macarena
* Claudia Zepeda: Maricruz
* Raquel Morell: Maggie
* Laura Luz: Carmen
* María Marcela: Sara
* Roberto Mateos: José
* Ian Andrade: Remigio
* José Elías Moreno: Gonzalo
* Michel Duval: Claudio Altamirano

## Kanpo estekak

* Datuak: Q126284846
# Notre-Dame de Paris

Notre-Dame de Paris Victor Hugok 1831ean idatzitako eleberria, 11 liburukiz osatua. Bertan XV. mendeko Parisen gertatzen den Esmeraldaren (ijitoa) eta Quasimodoren (konkordun gorra) arteko istorioa azaltzen da. Eleberri honen elementu guztiengatik —girotze errenazentista, ezinezko amodioak, pertsonaia baztertuak, amaiera dramatikoa— esaten da obra hau Erromantizismo frantsesaren eredu dela. Istorioaren gehiengoa Parisko Notre-Dame katedralan jazotzen denez, horrela du izenburua.
Victor Hugok, bere emaztearengandik banatu zenean, editore batek eskatua idatzi zuen liburua. 6 hilabete inguru behar izan zituen lana amaitzeko, eta fisikoki oso nekatua utzi zuen lan honek. Baina, esfortzuak merezi izan zuen, liburuak kritika onak jaso zituelako, eta irakurleengan arrakasta handia izan zuelako.

## Egokitzapenak
### Zinema

* Esmeralda (1905), film labur mutua (frantsesa).
* Notre-Dame de Paris (1911).
* The Darling of Paris (1923)
* Esmeralda (1922)
* The Hunchback of Notre Dame (1923ko filma)
* The Hunchback of Notre Dame (1939)
* Notre-Dame de Paris (1956)
* The Hunchback of Notre Dame (1996ko filma)
* The Hunchback (1997)
* Quasimodo d'El Paris (1999)

### Telebista

* The Hunchback of Notre Dame (1966)
* The Hunchback of Notre Dame (1977)
* The Hunchback of Notre Dame (1982)
* The Hunchback of Notre Dame (1986)
* The Magical Adventures of Quasimodo (1996)

## Bibliografia

* Pascal Tonazzi, Florilège de Notre-Dame de Paris (anthologie), Editions Arléa, Paris, 2007, ISBN 2-86959-795-9

## Kanpo estekak

* Datuak: Q191380
* Multimedia: Notre-Dame de Paris (Victor Hugo) / Q191380
# The Hunchback of Notre Dame (1923ko filma)

The Hunchback of Notre Dame (euskaraz Notre-Dameko Konkorduna) 1923ko Wallace Worsley estatubatuar zinema zuzendariak zuzendutako drama film bat da. Victor Hugo frantziar idazlearen 1831ko izenburu berdineko eleberrian oinarritua dago. Lon Chaney, Patsy Ruth Miller, Norman Kerry, Nigel de Brulier eta Brandon Hurst aktoreek antzeztu zuten.
Filmak estreinatu bezain azkar sekulako arrakasta izan zuen, Universal Studios ekoiztetxearen film mutu arrakastatsuena izan zen, 3,4 milioi dolarretako diru etekinak irabaziz.

## Argumentua

Oharra: Atal honek istorio osoa edo amaiera argitzen du.
1482, Paris. Plaza batean dantzan dabilela, Esmeralda (Patsy Ruth Miller) neska gazte ijitoa Jehanek (Brandon Hurst) topatua izango da. Jehan neskaren edertasunaz obsesionatuko da, hortaz, Notre-Dame katedraleko Quasimodo (Lon Chaney) kanpai-jotzaile konkordunari hura baitzea aginduko dio. Baina Quasimodo gajoa atzemana eta torturatua izango da, eta berarekin zintzoa izango den bakarra Esmeralda izango da.
* The Hunchback of Notre Dame film osoa ikusgai.
* Esmeraldak Quasimodo zirgortuari ura eskeintzen dio.
* Filmaren aktoreak.

## Aktoreak

* Lon Chaney: Quasimodo
* Patsy Ruth Miller: Esmeralda
* Norman Kerry: Phoebus de Chateaupers
* Kate Lester: Gondelaurier andrea
* Winifred Bryson: Fleur de Lys
* Nigel De Brulier: Aita Claude Frollo
* Brandon Hurst: Jehan Frollo
* Ernest Torrence: Clopin
* Tully Marshall: Luis XI.a Frantziakoa
* Harry von Meter: Neufchatel jauna
* Raymond Hatton: Pierre Gringoire
* Nick De Ruiz: Le Torteru jauna
* Eulalie Jensen: Marie
* Roy Laidlaw: Charmolue
* Ray Myers: Charmoluen morroia
* William Parke: Josephus
* Gladys Brockwell: Ahizpa Gudule
* John Cossar: Auzitegiko epailea
* Edwin Wallock: Erregearen txanberlaina
* Louise LaPlanche: Neska gazte ijitoa (extra)

## Kanpo estekak

* IMDBko fitxa irakurgai (Ingelesez)
* Datuak: Q288425
* Multimedia: The Hunchback of Notre Dame (1923 film) / Q288425
# The Hunchback of Notre Dame (1996ko filma)

The Hunchback of Notre Dame (eusk: 'Notre-Dameko konkorduna') ingelesez eginiko marrazki bizidunetako film klasikoa da, 1996ean Walt Disney konpainiak estreinatua. Kontakizunaren oinarria Victor Hugok idatzitako Notre-Dame de Paris eleberri klasikoa da.

## Erreferentziak

* ↑ EITBren hiztegian «Ingelesa» eremuan «Hunchback» bilatuta, izenburu hori ateratzen da, izenburu horrekin euskaratu baitzuen EITBk. Filmak, berriz, ez zuten bikoiztu

## Kanpo estekak

* Datuak: Q213787
* Multimedia: The Hunchback of Notre Dame (1996 film) / Q213787
# Koroa Santua

Koroa Santua (frantsesez, Sainte Couronne) Kristoren Arantzazko koroaren erlikia ezagun bat, Parisen gordea 13. mendetik.

## Historia

Konstantinoplan omen zeogen, baina han, X. mendean, inperioaren krisi ekonomikoa zela eta, Veneziako merkatari batzuen eskuetara pasatu omen zen, eta hauek monarkia frantsesari saldu zioten. Frantziako Luis IX.ak Sainte Chapelle eraiki zuen XIII. mendean, erlikia gurtzeko.
1248. urtetik han egon zen, Frantziako Iraultzan Liburutegi Nazionalera aldatu zuten, dominen kabinete delakora. 1801ean, Eliza Katolikoarekiko Konkordatuak zehaztu zuen koroa Elizaren jabetza zela, eta Notre Dame katedralera igaro zen 1806. urtean.
2019ko Notre Dameko sutea gainditu zuen Koroak, baina berreraikuntzarako bertatik atera zuten era berrikierara arte (2024ko abenduan) Saint-Germain l'Auxerrois elizan egon zen, Paristik irten gabe.
Parisen egon den bitartean, zenbait erlikiontzi egin izan dira Koroa gorde eta erakusteko: 2024koa da berriena, Sylvain Dubuissonek egindako bat.

## Iruditegia

* Luis IX.a Koroa Santua Parisen uzten.
* 1806ko erlikiontzia.
* 1862ko erlikiontzia.
* 2024ko erlikiontzia, sutearen ondorengo berreraikuntzakoa.

## Erreferentziak

* ↑ (Gaztelaniaz) Sipse, Redacción. (2014-03-21). «Veneran en París la corona de espinas de Cristo» sipse.com (Noiz kontsultatua: 2021-02-12).
* ↑ Dor, Pierre. (2013). Les épines de la Sainte Couronne du Christ en France. Francois-Xavier de Guibert.
* ↑ (Frantsesez) VaticanInfo. (2024-03-01). Paris : la vénération de la Sainte Couronne - VaticanInfo. (Noiz kontsultatua: 2025-01-03).
* ↑ (Frantsesez) Antoni, Aurélia. (2024-12-11). «La nouvelle châsse-reliquaire design de Notre-Dame : une prouesse artisanale et technologique» Beaux Arts (Noiz kontsultatua: 2025-01-03).

## Kanpo estekak

* Datuak: Q131611436
* Multimedia: Relics of the Crown of Thorns (Notre-Dame de Paris) / Q131611436
# Arantzazko koroa

Arantzazko koroa Jesusen Nekaldia gogora ekartzen duen sinbolo kristaua da. Joanen (19: 2, 5), Markoren (15:17) eta Mateoren (27:29) Ebanjelioetan aipatzen da.
Ebanjelioen arabera, soldadu erromatarrek Jesusi buruan jarri zioten nekaldi edo pasioan. Funtzio bikoitza zuen: Jesus umiliatzea (juduen errege koroatuz, trufa egiteko, koroa izanik erregetzaren ikonoa) eta oinazea eta mina eragitea arantzekin.

## Erlikiak

Koroaren erlikiak edo haren arantzenak estimatuak eta gordeak izan dira tradizio kristauetan. Parisen gordetzen da ospe handiena duena, Koroa Santua..
Haren arantzen erlikiak ere ugariak dira.

## Erreferentziak

* ↑ (Gaztelaniaz) «Católicos en Francia veneran la Santa Corona de Espinas en la Catedral de Notre Dame de París» Gaudium Press Español 2014-04-13 (Noiz kontsultatua: 2021-02-12).

## Kanpo estekak

* Datuak: Q1127583
* Multimedia: Crown of Thorns / Q1127583
# Thando Hopa

Thando Hopa (Johannesburgo, 1989) hegoafrikar modeloa da, Vogue Portugalgo portadan albinismoa duen lehen emakumea eta Pirelli egutegian agertu zen lehen hegoafrikarra. Hopa aniztasunaren eta inklusioaren aldeko ekintzailea da 2018an BBCk egindako munduko 100 emakume inspiratzaileenen zerrendan sartu zuen..

## Biografia

Seipati eta Jongisize Hoparen alaba. Sisa, Khanyi Nxumalo eta Phindile Vilakazi dira haren nebak.. Bere neba Sisa ere albinoa da. Hopa 1989an jaio zen, Johannesburgo hirian. Ikasten hasi zenean aurreiritzi asko pairatu zituen.
Rosettenvilleko St. Martin's High Schoolen egin zituen ikasketak. Garai hartan, eroso zegoen bere izaera genetikoarekin. Zuzenbidean lizentziatu zen Witswatersrandeko Unibertsitatean, eta Fiskaltza Nazionaleko fiskal postuan lan egin zuen sexu abusu kasuetan.
2012an, Gert-Johan Coetzee diseinatzailea merkataritza gune batean hurbildu zitzaion, eta modelo lan egitea proposatu zion. Onartu egin zuen, albinismoa duten pertsonentzako eredu positibo gisa balio zezakeela pentsatu baitzuen. Lau urtez aritu zen sustatzaile eta modelo lanetan, nahiz eta gero sustatzaile lana utzi egin zuen.
2019an, Adwoa Aboahk Hoparen argazkiak bidali zizkion Tim Walker argazkilariari, eta hark Vogueren azalean azaltzea proposatu zion, Afrikako kontinenteari omenaldi gisa. 2020an, Hopa hizlari izan zen Davosen (Suitza), Munduko Foro Ekonomikoaren Urteko Bileran, eta beka bat lortu zuen Munduko Foro Ekonomikoaren Narratiba Berriko Laborategian.

## Lanak

* 2012 - Desfilea Hegoafrikako Modaren Astean.
* 2013 - Forbes Life Afrika.
* 2014 - Vichy Capital Soleilen enbaxadorea.
* 2017 - Marie Claireren abuztuko azala.
* 2017 - Audi Q2 #Untaggable kanpaina.
* 2018 - Pirelli egutegia.
* 2019 - Vogue Portugaleko portada.
* 2020 - NBEren Albinismoaren aurkako Munduko Aliantza.

## Erreferentziak

* 1 2 3 Astuto, Bruno. (2017-05-12). «"Sofri muita discriminação", diz modelo albina que é o nome da vez no mundo fashion» Revista Época.
* 1 2 Samanga, Rufaro. (2020-09-22). «Thando Hopa Speaks Complex Representation, Albinism and Prosecutorial Power» Okay Africa.
* 1 2 3 4 5 6 7 (Ingelesez) «THANDO HOPA by Standing Voice» Exposure (Noiz kontsultatua: 2025-01-02).
* 1 2 3 4 Vilakazi, Bonga Percy. (2012-10-22). «Fashion’s new colour» City Press.
* 1 2 3 Moreira, Joana. «Thando Hopa: "As a black, african, and woman with albinism, I have fought for empowerment my whole life"» Vogue.
* ↑ (Ingelesez) Mbamalu, Socrates. (2017-03-16). South African model with albinism, Thando Hopa is the new face of Audi Q2. (Noiz kontsultatua: 2025-01-02).
* ↑ Coetzee, Nikita. (2020-01-15). «SA model Thando Hopa to give a talk at World Economic Forum 2020» News 24.
* ↑ Mbamalu, Socrates. (2017-03-16). «South African model with albinism, Thando Hopa is the new face of Audi Q2» This is Africa.

## Kanpo estekak

* Datuak: Q11576909
* Multimedia: Thando Hopa / Q11576909
# Hilobi Santuaren erlikia-ontzia (Iruñea)

Hilobi Santuaren erlikia-ontzia Iruñeko katedralean gordetzen den zilarrezko erlikia-ontzi aipagarri bat da, XIII. mendekoa eta estilo gotikokoa, Luis IX.a Frantziakoak (San Luis errege eta santuak) opari eman ziona Tibalt II.a Nafarroako erregeari.
Luisen alaba Elisabet Frantziakoa ezkondu egin zen Tibalt-ekin 1255ean, eta ezkontzagatiko oparia izan zen objektu hau, zeinak ustez Jesusen Hilobi Santuaren pusketa bat daraman berarekin, erlikia preziatu bat. Bestalde, lekukotasunak daude mendeetakoak, non erlikia hoi Arantza Santuarena deitu izan zaion. Hala ere, bada Iruñeko Katedralean arantza santu bat eduki baduen beste erkikia-ontzi bat, eta Hilobiarenari dagokionez, bere formagatik, logikoago da bere motibo zuzenarekin lotzea eta ez Arantza Santu batekin.
Erlikia-ontziak tenplete baten forma du, eta eszena ezagun bat ageri da bere barnean: Visitatio Sepulchri delako bat da; Hiru Mariak eta aingeru bat, Jesusen Hilobi Hutsaren parean, Kristo berpiztu egin delako seinale.

## Erreferentziak

* ↑ Martínez de Aguirre, Javier. (2002). «Los relicarios góticos del Santo Sepulcro (siglo XIII) y de la Santa Espina (siglo XV) de la catedral de Pamplona» Príncipe de Viana 63 (226): 295–326. ISSN 0032-8472. (Noiz kontsultatua: 2023-04-27).
* ↑ Martínez-de-Aguirre-Aldaz, J. (Javier). (2006). Nuevos documentos sobre el Relicario del Lignum Crucis de la catedral de Pamplona. (Noiz kontsultatua: 2023-04-27).

## Kanpo estekak

* Datuak: Q117475563
* Multimedia: Relicario del Santo Sepulcro (Pamplona) / Q117475563
# Iruñeko Lignum crucisa

Iruñeko Lignum crucisa Iruñeko katedralean gordetzen den lignum crucis zati bat eta hura gordetzeko estauroteka edo erlikia-ontzia da, Jesus gurutziltzatu zuten gurutze egiazkoaren zatia, kristauen sinesmenean. Gurutze zatia eta beharbada objektua bera (edo haren parte bat) Bizantzioko enperadoreak Nafarroako erregeari egindako oparia dira.

## Historia

Emanuel II.a Paleologo Bizantzioko enperadorearen oparia da, Karlos III.a Nafarroako erregeari egina. Otomandarrek bere inperioari egiten zioten presioari aurre egiteko, 1399-1400 urteetan, Paleologoak bidaia egin zuen Europako Mendebaldera bertako erresumetan alianzak lortzeko. Parisen zelarik 1400eko abuztuan, Nafarroako erregeari oparia bidali zion, Alejo Vianakoa delako baten bitartez. Lignum crucis egiazko bat omen zen ura, eta latinez eta grezieraz idatzitako gutunaz bat zihoan, non objektuaren benetakotasuna ziurtatzen enperadorearen izenpearekin.
Erlikiari harrera ofiziala egin zitzaion Iruñeko katedralean, zeremonia arranditsu batean, 1401eko urtarrilaren 6an. Besteak beste, Baionako apezpikua ere egon zen Alejo Vianakoarekin objektuaren eskaintza egiten.

## Ezaugarriak

Zur zatia tenplu erako estauroteka batean dago, gurutzez lagundua. Tenplu hexagonalak eta apaindurek itxura gotiko frantziarra dute gehienbat, eta ez dago argi zein parte diren Paleologoaren oparia. Batzuen iritziz, 14. mendean Karlos II.aren zilargileek egindako aldare-gurutze baten adaptazioa da. Tenplutxoaren gainean ageri diren hiru gurutzeen proportzioz kanpoko neurriak aditzera ematen du gehikuntzak direla.
1935ean Katedraleko altxorreko pieza asko lapurtu zituzten, eta horien artean estauroteka honi hiru gurutzeak kendu zizkioten. Bakarra berreskuratu zen ondoren, baina kalitate handienekoa horixe zen: 1400. urtearen inguruan datatu daitezkeen esmalte paristarrez apaindua dagoen pieza, opariaren datarekin bat datorrena.

## Erreferentziak

* ↑ (Gaztelaniaz) Arigita, M.. (1911). El «Lignum Crucis» de la Catedral de Pamplon. Iruñea: Boletín de la Comisión de Monumentos. Históricos y Artísticos de Navarra, 123-126 or..
* ↑ «Catedral de Santa María la Real de Pamplona. Relicario del Lignum Crucis, reverso. - navarra.es» www.navarra.es (Noiz kontsultatua: 2023-04-02).
* ↑ Martínez-de-Aguirre-Aldaz, J. (Javier). (2006). Nuevos documentos sobre el Relicario del Lignum Crucis de la catedral de Pamplona. (Noiz kontsultatua: 2023-04-02).

## Kanpo estekak

* Datuak: Q117377565
* Multimedia: Lignum Crucis of Pamplona-Iruña / Q117377565
# Koroa Santuaren erlikia-ontzia (2024)

Koroa Santuaren erliki-ontzia egin zen 2024an, Parisko Koroa Santua erakutsi eta gordetzeko, Notre-Dameko sutearen ondorengo berrirekieran inauguratu zelarik 2024ko abenduan. Notre-Dame katedraleko abside aldeko kapera batean kokatua dago. 19. mendean egindako beste erlikia-ontzi bat ordezkatu du lan honek.

## Ezaugarriak

Erlikia-ontzia Sylvain Dubuisson eskultorearen lana da, eta zedro zurez eta brontzez egina dago. Kristal bat du erdian non Koroa Santua 1896ko beste eraztun-ontzi batean erakusten den (baina handik ere atera daiteke), eta inguratzen dute zirkulu batean arantzak irudikatzen dituzten brontzezko hainbat piezak.
Artelanak beste erlikia batzuk ere gordetzen ditu, Kristoren gurutziltzeari lotuak: Lignum Crucis bat eta iltze santu bat.

## Iruditegia

* Erlikia-ontziaren kokapena Notre-Dameko kaperetan.
* Eraztun formako beste erlikiontzi zaharragoa, 2024koaren erdian jartzen dutena.
* 1806ko erlikiontzia.
* 1862ko erlikiontzia.

## Erreferentziak

* ↑ (Frantsesez) «Le nouveau reliquaire de Notre-Dame de Paris après l’incendie» Revivre Notre-Dame (Noiz kontsultatua: 2025-01-03).
* ↑ (Frantsesez) Aumonier, Laura. (2024-07-24). «L'atelier Notre-Dame : conférence de presse du 25 juin 2024» Revivre Notre-Dame (Noiz kontsultatua: 2025-01-03).
* ↑ (Frantsesez) Antoni, Aurélia. (2024-12-11). «La nouvelle châsse-reliquaire design de Notre-Dame : une prouesse artisanale et technologique» Beaux Arts (Noiz kontsultatua: 2025-01-03).

## Kanpo estekak

* Datuak: Q131611589
* Multimedia: Reliquary of the Crown of Thorns (2024) / Q131611589
# Valdecillako geltokia

Valdecilla (Renfe Operadora) edo Valdecilla–la Marga (Renfe Feve) Espainiako Kantabriako probintziako tren geltoki bat da, Santander udalerrian kokatuta dagoena. Geltokian Kantabriako aldirietako , eta lineetako trenek eta Renferen eskualdeko trenek dute geltokia.

## Egoera

Geltokia honako burdinbide hauen ibilbidearen zati da:
* Palentzia — Santander: 513,002 kilometro-puntua.
* Bilbo — Santander: 116,945 kilometro-puntua.
* Oviedo — Santander

## Zerbitzuak
### Distantzia ertaina

Renfe Operadora
 Zerbitzua  Hasiera  Ibilbidea  Amaiera ⁠
20Valladolid Campo GrandeValladolid–Unibertsitatea • Cabezón de Pisuerga • Corcos–Aguilarejo • Cubillas de Santa Marta • Dueñas • Venta de Baños • Palentzia • Monzon de Campos • el Carrion • Amusco • Piña • Fromista • Osorno • Espinosa de Villagonzalo • Herrera de Pisuerga • Alar del Rey • Mave • Aguilar de Campoo • Quintanilla de las Torres • Mataporquera • Reinosa • Barcena de Pie de Concha • los Corrales de Buelna • Torrelavega • Renedo • Maliaño • ValdecillaSantander :

### Eskualdeko tren

Renfe Feve
 Zerbitzua  Hasiera  Ibilbidea  Amaiera ⁠
R3Bilbo ConcordiaAmetzola • Basurto–Ospitalea • Zorrotza–Zorrozgoiti • Irauregi • Zaramillo • Sodupe • Aranguren–Geltokia • Mimetiz • Traslaviña • Artzentales • Villaverde Turtzioz • Karrantza • Gibaja • Udalla • Marron • Limpias • Treto • Cicero • Gama • Beranga • Hoz de Anero • Villaverde de Pontones • Puente Aguero • Orejo • Heras • Astillero • Maliaño • Valle Real • Nueva Montaña • ValdecillaSantander⁠
R3aMarronLimpias • Treto • Cicero • Gama • Beranga • Hoz de Anero • Villaverde de Pontones • Puente Aguero • Orejo • Heras • San Salvador • la Cantabrica • Astillero • Maliaño • Valle Real • Nueva Montaña • ValdecillaSantander :

### Aldiriko tren

Kantabriako Renfe Aldiriak
 Zerbitzua  Hasiera  Ibilbidea  Amaiera ⁠
 C-1SantanderValdecilla • Nueva Montaña • Muriedas–Bahia • Maliaño • Boo • Guarnizo • Parbayon • Renedo • Vioño • Zurita • Sierrapando • Torrelavega • Viernoles • Caldas • Lombera • los Corrales de Buelna • Fraguas • Arenas de Iguña • Santa Cruz • Molledo • Barcena de Pie de Concha • Pujayo • Pesquera de Ebro • Lantueno • rio EbroReinosa⁠
 C-2SantanderValdecilla–la Marga • Cazoña • Adarzo • Bezana • Mompia–Mortera • Boo de Pielagos • Mogro • Gornazo • Mar • Requejada • Barreda • Torrelavega–Erdia • Altamira • Ganzo • Puente San Miguel • Santa Isabel • San Pedro • Golbardo • Casar de Periedo • Virgen de la Peña • OntoriaCabezon de la Sal⁠
 C-3SantanderValdecilla–la Marga • Nueva Montaña • Valle Real • Maliaño • Astillero • la Cantabrica • San Salvador • Heras • Orejo • Solares • Ceceñas • la CavadaLierganes :

## Ikus, gainera

* Administrador de Infraestructuras Ferroviarias
* Renfe Operadora
* Renfe Feve

## Kanpo estekak

* Kantabriako Renfe Aldirien webgunea
* Datuak: Q82474114
iea  Kantabriako Renfe Aldiriak :
* ↑ «Valdecilla (Apd.) :: © EuroFerroviarios ® :: El Punto de Encuentro de los Trabajadores Ferroviarios» euroferroviarios.net (Noiz kontsultatua: 2025-01-03).